IR-REGOLAMENT TAL-KUNSILL (KEE) Nru 1382/91
tal-21 ta' Mejju tal-1991
dwar l-għoti ta' informazzjoni dwar il-qbid tal-prodotti tas-sajd fl-Istati Membri
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 43 tiegħu,
Wara li kkunsidra l-proposta tal-Kummissjoni (1),
Wara li kkunsidra l-opinjoni tal-Parlament Ewropew (2),
Billi, b'mod partikolari, l-imaniġġar tas-suq tal-prodotti tas-sajd, kif imsemmi fir-Regolament tal-Kunsill (KEE) Nru 3796/81 tad-29 ta' Diċembru 1981 dwar l-organizzazzjoni komuni tas-suq tal-prodotti tas-sajd (3), kif l-aħħar emendat b'Regolament (KEE) Nru 2886/89 (4), jiġi ameljorat bl-eżistenza ta' statistika armonizzata tal-Komunità dwar il-qbid totali ta' prodotti tas-sajd,
ADDOTTA DAN IR-REGOLAMENT:
L-Artikolu 1
Kull Stat Membru għandu jissottometti lill-Kumissjoni dettalji dwar il-kwantità u l-prezz medju ta' prodotti tas-sajd maqbuda minn dgħajjes tas-sajd tal-Komunità f'kull xahar kalendarju f'dak l-Istat Membru.
Għall-iskopijiet ta' dan ir-Regolament, il-qbid ta' prodotti tas-sajd ser ikun:
- il-prodotti li jinħattu minn dgħajjes tas-sajd jew komponenti oħra tal-flotta tas-sajd,
- il-prodotti mħatta minn dgħajjes tal-Komunità ġewwa portijiet mhux tal-Komunità koperti mid-Dokument T2M tar-Regolament tal-Kummissjoni (KEE) Nru 137/79 (5)
u
- il-prodotti ttrasportati lejn dgħajjes ta' Stati mhux Membri minn dgħajjes Komunitarji u partijiet oħra tal-flotta tas-sajd tal-Komunità fit-territorju ta' dak l-Istat Membru.
L-Istati Membri għandhom jassiguraw li ħlief fejn derogi u esklużjonijiet huma mogħtija skond l-Artikolu 5(4) u (6) rispettivament, id-dettalji mogħtija għandhom ikopru l-qbid kollu tal-prodotti tas-sajd elenkati fl-Anness I f'dak ix-xahar kalendarju. Madankollu, metodi ta' teknika ta' prova jistgħu jintużaw sabiex issir stima sal-10 % bl-użin tal-prodotti tas-sajd maqbuda f'dak ix-xahar. Dawn il-metodi ta' teknika ta' prova għandhom jiġu rrapurtati skond id-dispożizzjonijiet tal-Artikolu 5(1) u (2).
L-Artikolu 2
Id-dettalji msemmija fl-Artikolu 1 għandhom jiġu mogħtija lill-Kummissjoni fi żmien sitt xhur tax-xahar kopert.
L-Artikolu 3
1. Il-prodotti tas-sajd li għalihom hemm bżonn l-għoti tad-dettalji skond l-Artikolu 1 huma elenkati fl-Anness I. Madankollu l-Istati Membri jistgħu jagħtu dettalji għal prodotti oħra tas-sajd li huma identifikati individwalment.
Id-dettalji għal prodotti ta' ftit importanza fl-Istati Membri m'għandhomx għalfejn jiġu identifikati individwalment fl-għoti tal-informazzjoni imma jistgħu jiġu mgħaqqda flimkien bhala prodott wieħed bil-patt li l-piż tal-prodotti li hekk qed jiġu rreġistrati ma jeċċedix l-10 % tat-toqol tal-qbid totali f'dak l-Istat Membru f'dak ix-xahar.
2. Definizzjonijiet li għandhom jintużaw għat-tqassim tal-unitajiet tal-piż u prezz medju, id-destinazzjoni u preżentazzjoni tal-prodotti huma msemmija fl-Anness II.
3. Il-lista ta' prodotti fl-Anness I u t-tifsiriet fl-Anness II jistgħu jiġu emendati skond il-proċedura msemmija fl-Artikolu 6.
L-Artikolu 4
1. L-Istati Membri għandhom jagħtu l-informazzjoni msemmija fl-Artikoli 1 u 2 lill-Kummissjoni fil-format muri fl-Anness III.
2. L-informazzjoni tista' tiġi mogħdija permezz ta' mezzi manjetiċi, wara li l-format ta' dan l-għoti ta' dettaljijkun ġie miftiehem bejn l-Istati Membri u l-Kummissjoni.
L-Artikolu 5
1. Fi żmien 12-il xahar mid-dħul fis-seħħ ta' dan ir-Regolament, l-Istati Membri għandhom jagħtu rapport lill-Kummissjoni li jiddeskrivi kif id-dettalji dwar il-qbid ikunu ġew miġbura u għandhom jindikaw kemm huma rapreżentattivi u kemm huma ta' min joqgħod fuqhom. Il-Kummissjoni, b'kollaborazzjoni mal-Istati Membri, għandha tikkomponi verżjoni qasira ta' dawn ir-rapporti.
2. L-Istati Membri għandhom jinfurmaw lill-Kummissjoni dwar xi tibdiliet fid-dettalji pprovduti skond paragrafu 1 fi żmien tliet xhur mill-introduzzjoni tagħhom.
3. Fil-każ li r-rapporti metodoloġiċi msemmija fil-paragrafu 1 juru li Stat Membru ma jistax jilħaq immedjatament ir-rekwiżiti ta' dan ir-Regolament u li tibdil fl-istudju tal-metodi ta' teknika u l-metodoloġija huma meħtieġa, il-Kummissjoni tista' tistabbilixxi, b'koperazzjoni mal-Istat Membru kkonċernat, perjodu ta' transizzjoni ta' mhux aktar minn tliet snin mid-data tad-dħul fis-seħħ ta' dan ir-Regolament, f'liema żmien il-programm ta' dan ir-Regolament għandu jiġi miksub; waqt dan il-perjodu ta' transizzjoni, derogi temporanji li jeżentaw l-Istat Membru mid-dispożizzjonijiet ta' dan ir-Regolament jistgħu jiġu permessi għal mhux aktar minn tliet snin. Il-Kummissjoni għandha tinforma lill-Istati Membri b'dawn id-derogi li jużaw il-proċedura msemmija fil-paragrafu 7.
4. F'każijiet fejn l-inklużjoni ta' settur partikolari tas-sajd ta' Stat Membru tista' tikkawża diffikultajiet lill-awtoritajiet nazzjonali u li m'għandiex x'taqsam mal-importanza ta' dak is-settur, tista' tiġi mogħtija deroga, skond il-proċedura msemmija fl-Artikolu 6, li tippermetti lil dak l-Istat Membru li jeskludi d-dettalji dwar dak is-settur mill-għoti nazzjonali ta' dettalji.
5. Id-derogi mogħtija skond il-paragrafu 4 għandhom ikunu għall-mhux iktar minn tliet snin, imma jistgħu, madankollu, jiġu estiżi għal-perjodi oħra ta' tliet snin. F'talba għal-estensjoni, l-Istat Membru għandu jgħaddi lill-Kummissjoni r-riżultati ta' studju ta' prova li juru l-problemi li jiltaqa' magħhom fl-applikar ta' dan ir-Regolament għall-qbid totali ta' dak l-Istat Membru. It-talba għandha tkun bla ħsara għall-proċedura msemmija fl-Artikolu 6.
6. Id-dettalji dwar qbid ġewwa portijiet żgħar tista', fuq talba raġjonevoli ta' Stat Membru li għandha jssir lill-kummissjoni fi żmien 12-il xahar mid-dħul fis-seħħ ta' dan ir-Regolament, tiġi eskluża mill-għoti ta' dettaljinazzjonali bil-kundizzjonijiet li ġejjin.
Din l-eskluzzjoni għandha tiġi mogħtija jekk is-sottomissjoni tad-dettalji mitluba tikkaġuna diffikultajiet għall-awtoritajiet nazzjonali li mhumiex proporzjonali mal-importanza tal-qbid kollu jekk il-prodotti korrispondenti maqbuda huma biss mibjugħa fis-suq lokali. Lista tal-portijiet ikkonċernati għandha tiġi magħmula għal kull Stat Membru rilevanti skond il-proċedura mniżżla fl-Artikolu 6.
L-Istati Membri kkonċernati għandhom jissottomettu lill-Kummissjoni kull tliet snin mid-dħul fis-seħħ tar-Regolament rapport li fiħ jinsabu d-dettalji kollha rilevanti, sabiex jippermetti lill-Kumitat għall-Istatistika Agrikola stabbilit b'Deċiżjoni 72/279/KEE (6) biex jeżamina, u jekk ikun hemm bżonn, biex jirrevedi, skond il-proċedura esiġita fl-Artikolu 6, il-kriterji u l-listi msemmija fit-tieni subparagrafu tal-istess l-Artikolu.
7. Rapporti metodoloġiċi, arranġamenti transizzjonali, disponibilità ta' dettalji, dettaljita' min joqgħod fuqhom, u affarijiet oħra rilevanti konessi mal-applikazzjoni ta' dan ir-Regolament għandhom jiġu eżaminati darba fis-sena fi ħdan il-grupp ta' ħidma kompetenti tal-Kumitat għall-Istatisika Agrikola.
L-Artikolu 6
1. Fejn il-proċedura esiġita f'dan l-Artikolu għandha tiġi segwita, il-President għandu jgħaddi l-kas lill-Kumitat għall-Istatistika Agrikola, hawn iżjed 'il quddiem imsejjaħ "il-Kumitat", jew fuq l-inizjattiva tiegħu jew fuq it-talba ta' rappreżentant ta' Stat Membru.
2. Rappreżentant tal-Kummissjoni għandu jissottometti lill-Kumitat abbozz tal-miżuri illi għandhom jittieħdu. Il-Kumitat għandhu jagħti l-opinjoni tiegħu dwar l-abbozz fiż-żmien li l-president jista' jistipula skond l-urġenza tal-każ. L-opinjoni għandha tiġi mogħtija bill-maġġoranza kif esiġita fl-Artikolu 148(2) tat-Trattat tal-KEE fil-kas ta' deċiżjonijiet li l-Kunsill huwa rikjest li jadotta fuq proposta tal-Kummissjoni. Il-voti tar-rappreżentanti tal-Istati Membri fi ħdan il-Kumitat għandhom jiġu mgħobbija skond kif spjegat f'dak l-Artikolu. Il-president ma jistgħax jivvota.
3. (a) Il-Kummissjoni għandha taddotta l-miżuri maħsuba jekk huma jkunu skond l-opinjoni tal-Kumitat.
(b) Jekk il-miżuri maħsuba ma jkunux skond l-opinjoni tal-Kumitat, jew jekk ebda opinjoni ma tiġi mogħtija, il-Kummissjoni għandha, mingħajr dewmien, tissottometti lill-Kunsill proposta li għandha x'taqsam mal-miżuri li għandhom jittieħdu. Il-Kunsill għandu jaġixxi b'maġġoranza kkwalifikata.
Jekk meta jiskadu t-tliet xhur mid-data li fiha jkun hemm riferiment lill-Kunsill, il-Kunsill jkun għadu m'aġixxiex, il-miżuri proposti għandom jiġu addottati mill-Kummissjoni.
L-Artikolu 7
Dan ir-Regolament għandu jiġi fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta' Jannar 1992.
Dan ir-Regolament għandu jorbot fl-intier tiegħu u japplika direttament lill-Istati Membri kollha.
Magħmul fi Brussel, fil-21 ta' Mejju 1991.